kardosdrur/scandi-wiki huggingface dataset:
The Colombian Cartel

The Colombian Cartel er en fiktiv gangstergruppe fra spillet Grand Theft Auto III.

Nyttige informationer:

Tilholdssted: Shoreside Wale, hele øen.
Tøj: Meget australsk/columbiansk udseende, jeans.
Karakter: Lovløse og illoyale.
Køretøj: 4x4 pick-up, kaldet Cartel Cruiser.
Favorit Radio: Flashback FM og Rise FM.

Gruppen er ledet af Miguel og Catalina.

Spilfigurer
Djævletræ

 
Djævletræ (Osmanthus heterophyllus) er en stedsegrøn busk med en udspærret, åben vækst. Planten anvendes i haver og findes i en del forskellige sorter.

Beskrivelse 
Barken er først lysegrøn og glat, men snart bliver den lysebrun og kantet med tydelige barkporer. Gamle grene får efterhånden en grålig, furet bark. Knopperne er modsatte, ægformede og lysegrønne. 

Bladene på skud, som endnu ikke har blomstret, har kristtorn-agtige bladrandtorne, mens blomstrende grene efterhånden får blade, der er ovale og læderagtige med hel rand. Oversiden er blank og mørkegrøn, mens undersiden er en smule gulgrøn. Blomstringen sker i det sene efterår eller i milde perioder af vinteren. Blomsterne er duftende, hvide og 4-tallige, og de sidder i små bundter fra bladhjørnerne. Frugterne er blåsorte stenfrugter, som dog ikke ses ofte i Danmark.

Rodsystemet er dybtgående og vidt udbredt på veldrænet, porøs jord.

Højde x bredde og årlig tilvækst: 2,00 x 3,50 m (20 x 25 cm/år).

Hjemsted 
Busken hører hjemme i Japan, hvor den findes i blandede skove på fugtig, men veldrænet og næringsrig humusjord. 

I en stedsegrøn, blandet løvskov i 250 m højde på Kiyosumi-bjerget på Chiba-halvøen ved Tokyobugten findes den sammen med bl.a. Castanea crenata (en art af kastanje), japansk kryptomeria, japansk løn, japansk pieris, japansk stjerneanis, japansk ædelgran, kurilermagnolia, Quercus glauca (en art af eg), solcypres, stor stjernetop, vintereg, yamakirsebær og ægte kamelia.

Sorter 

'Aureomarginatus' (synonym: 'Aureus') med gulkantede blade.
'Tricolor' med klartgrønne, hvidrandede blade.
'Gulftide' med kristtornagtigt, blankt løv.
'Myrtifolius' med tæt, ikke stikkende løv og langsom vækst.
'Purpureus' med gule skud og mærkt, rødligt løv.
'Rotondifolius' med små, runde og tornløse blade.
'Variegatus' med blade, som har cremehvid rand.

Note 

Stedsegrønne
Haveplanter
Hvide blomster
LPG

LPG, akronymet henviser til forskellige artikler:
 LPG (pop) – hollandsk indie orkester.
 LPG (gruppe) – Long Pretty Girls, koreansk pop-gruppe.
 Liquified Petroleum Gas – flydende raffineret gas.
Martin Hansen (bokser)

Martin Hansen (født 17. juli 1925, død 18 juni 1999) var en dansk professionel bokser i mellemvægt. Martin Hansen var dansk statsborger, men var født i Liverpool, England, og havde tilnavnet ”The Liverpool Dane”.

Martin Hansen repræsenterede Danmark under Sommer-OL 1948 i London i mellemvægt. Han vandt sin første kamp i turneringen, da han slog nordmanden Evert Johansen ud i første omgang, men tabte i turneringens 2. runde på point til franskmanden Aime-Joseph Escudie.

Martin Hansen debuterede næste år som professionel bokser den 9. september 1949 i KB Hallen på Frederiksberg med en knockoutsejr i 3. omgang over franskmanden Rene Fresnayes. Han boksede i 1950 og i 1952 mod Christian Christensen om det danske mesterskab i weltervægt, henholdsvis mellemvægt, men tabte begge gange på point.

Martin Hansen boksede de fleste af sine kampe i Danmark, men i 1954 flyttede Martin Hansen basen til England, hvor han i 1957 fik en titelkamp om det britiske imperiemesterskab i mellemvægt med Pat McAteer, men tabte på point efter 15 omgange. Herefter vendte Martin Hansen tilbage til Danmark, hvor den unge boksepromotor Mogens Palle sammen med faderen Thorkild Palle var begyndt sin virksomhed. Ved Mogens Palles første boksestævne den 7. november 1957 boksede Martin Hansen hovedkamp over 10 omgange i KB-Hallen mod den tidligere belgiske mester Bob Stevens. Martin Hansen boksede herefter en række kampe i Danmark og England, men et nederlag i 1958 til skotten John "Cowboy" McCormack i en kvalifikationskamp til det britiske mesterskab i mellemvægt medførte at karrieren ikke bevægede sig, og efter yderligere et par kampe opgav Martin Hansen karrieren i 1959.

Martin Hansen opnåede 65 kampe og opnåede 42 sejre (12 før tid), 18 nederlag og 5 uafgjorte.

Eksterne henvisninger 
 

Mandlige boksere fra Danmark
Personer fra Liverpool
Olympiske boksere fra Danmark
Boksere ved sommer-OL 1948
Deltagere for Danmark ved sommer-OL 1948
LNG

LNG, akronymet henviser til forskellige artikler:
 Liquified Natural Gas – flydende naturgas.
 LNG (operativ system) – operativt system, primært for Commodore 64.

en:LNG
BMI

BMI, akronymet henviser til forskellige artikler:

 bmi – et britisk flyselskab
 Beder-Malling Idrætsforening – dansk idrætsforening fra Beder og Malling
 Body Mass Index – matematisk formel til estimering af under- og overvægt.
 Brain Machine Interface – interface mellem den menneskelige hjerne og en computer.
 Broadcast Music Incorporated – amerikansk copyright-sammenslutning.
Svend Wad

Svend Wad (født 3. februar 1928 i Bov, død 4. december 2004 i Haderslev) var en succesfuld dansk amatør- og professionel bokser.

Som amatør boksede han for IK Semper i Haderslev og vandt det danske mesterskab i fjervægt i 1946 og tre jyske mesterskaber i letvægt i årene 1947-49. I 1946 blev han valgt som Årets Fund i dansk idræt.

Ved europamesterskaberne for amatører i 1947 fik Svend Wad bronze i letvægt. Svend Wad repræsenterede Danmark ved de Olympiske Lege i 1948 og vandt bronzekampen mod amerikaneren Wallace Smith.
 
Efter 196 amatørkampe med 182 sejre debuterede Svend Wad som professionel den 7. oktober 1949 i København mod den stærke østriger Karl Marchart og vandt på point efter 6 omgange. I sin 10. kamp inkasserede Svend Wad karrierens første nederlag, da han den 16. februar 1951 mødte Jørgen Johansen i en kamp om det danske mesterskab i letvægt. Senere samme år mødte Svend Wad den italienske mester (og senere europa- og verdensmester) Duilio Loi i Geneve og tabte på point efter 10 omgange. Svend Wad boksede herefter i 1952-1954 tre kampe mod svagere modstandere.

Svend Wad vendte tilbage til ringen i 1958 for en enkelt kamp, men trak sig derefter definitivt tilbage. Svend Wad opnåede som professionel 17 boksekampe med 14 sejre, 2 nederlag og 1 uafgjort. Alle kampe gik tiden ud.

Referencer

Eksterne henvisninger 
 
 Svend Wad – www.iksemper.dk
 

Mandlige boksere fra Danmark
Olympiske boksere fra Danmark
Olympiske bronzemedaljevindere fra Danmark
Personer fra Sønderjylland (i Danmark)
Boksere ved sommer-OL 1948
Medaljevindere fra Danmark ved sommer-OL 1948
Årets fund i dansk idræt
Fox

Fox (engelsk for ræv) kan hentyde til flere artikler:

Firmaer
 FOX – en amerikansk tv-station
 20th Century Fox – et filmstudie
 Fox Film Corporation – et filmstudie, der i 1935 opgik i 20th Century Fox
 Fox News – amerikansk 24-timers nyhedskanal

Personer
 Charles James Fox – britisk politiker
 William Fox – stifteren af Fox Film Corporation
 Fox Mulder – en person i tv-serien X-Files
 Fox (musiker) – dansk musiker i gruppen Parkering Forbudt

Andet
 Volkswagen Fox – en bilmodel
 Fox (månekrater) –  et nedslagskrater på Månen
Staunton

Staunton henviser til artikler med dette navn:

 Howard Staunton – engelsk skakmester
 Staunton Island – område i fiktionen Liberty City fra Grand Theft Auto-videoserien
 Staunton (Virginia) – By i staten Virginia i USA
 Staunton skakbrikker - skakbrikker opkaldt efter Howard Staunton
Erik Jensen (bokser)

Erik Jensen (født 1. oktober 1921 i Århus, død 29. juni 1987 i Stjær) var en dansk professionel bokser i både letsværvægts- og sværvægtsklassen.

Karriere

Amatørkarriere 
Som amatør boksede Erik Jensen for Frederiksbjerg Athlet Klub (FAK) og vandt det danske mesterskab i letsværvægt i 1946, 1947 og 1949 og i sværvægt i 1948. Han deltog i OL 1948 i London, men tabte i første runde på point til amerikaneren Chuck Spieser.

Professionel karriere 
Erik Jensen debuterede som professionel den 4. november 1949 mod en anden debutant, franskmanden Jacques Lebegue, og vandt på point efter 6 omgange. I sin tredje kamp besejrede Erik Jensen den ubesejrede hollænder Willy Schagen, der kort efter blev hollandsk mester i letsværvægt. Den 1. december 1950 i Düsseldorf mødte Erik Jensen den tyske mester i letsværvægt (og senere europamester) Conny Rux og tabte på knockout i 4. omgang.

Erik Jensen vandt sin sidste kamp, da han i London den 11. december 1951 stoppede Johnny McGowan. Erik Jensen fik efterfølgende en kamp om det skandinaviske mesterskab i sværvægt, da han i København mødte en 20-årig Ingemar Johansson i dennes 3. professionelle kamp. Erik Jensen tabte på point efter 6 omgange. Johansson vandt tre år senere verdensmesterskabet i sværvægt. Erik Jensen boksede sin sidste kamp den 4. december 1953, da han blev diskvalificeret mod Gunnar Nilsson.

Erik Jensen boksede 17 professionelle kampe, hvoraf 9 blev vundet (2 før tid), 6 tabt, og 2 endte uafgjort.

Øvrig karriere 
Skønt han en periode var professionel bokser, levede Erik Jensen heller ikke i disse år af sin sport. Han var i det civile liv flyttemand i firmaet Adam, og indtægterne fra boksningen var blot et supplement.

Referencer

Eksterne henvisninger 
 

Mandlige boksere fra Danmark
Personer fra Aarhus
Boksere ved sommer-OL 1948
Deltagere for Danmark ved sommer-OL 1948
Anker Schone

Anker Schone (født 18. februar 1920 – død ??) var en dansk professionel bokser i fjervægtsklassen. 

Anker Schone debuterede 6. januar 1950 mod debutanten Roger Legrave, og vandt en pointsejr. Anker Schone opnåede 10 sejre i 14 kampe, men sejrene blev vundet over forholdsvis svage modstanderne. Anker Schone boksede sin sidste kamp den 4. januar 1952, da han i København blev slået ud i 1. omgang af svenskeren Leif Wadling.

Anker Schone opnåede 14 kampe, 10 sejre og 4 nederlag. 

Tjek fødsels- og dødsår
Boksere fra Danmark
Sveio

Sveio er en kommune  som ligger på en halvø i den sydlige del af  Vestland fylke, i Norge. Kommunen grænser i syd til Tysvær og Haugesund i Rogaland fylke. Over fjorden i vest ligger Bømlo og Stord i nord, og over Ålfjorden i øst ligger Vindafjord også i Rogaland.

Befolkningen i Sveio bor spredt over hele kommunen. Sveio centrum er administrationscenter i kommunen, andre småbyer er Førde i Sunnhordland, Valevåg, Tittelsnes, Eltravåg, Auklandshamn og Buavåg.

Naturen i Sveio 
Sveio har store friområder som er naturperler som området mellem Paddeveien og Ramsfjellet hvor der er god udsigt fra. 
Kommunen har mange høje fjelde fra 100 til 432 m.o.h. Det største fjeld i Sveio er Trollvassnibba på 432 m.o.h. som ligger nord i Sveio mot Valevåg. Der er mange søer i Sveio, den største er Vigdarvatnet.

Den norske komponist Fartein Valen boede en stor del af sit liv i Valevåg i Sveio Kommune

Eksterne henvisninger 

 Sveio Skoles hjemmeside 
Sveio på snl.no
 Kultur i Sveio på kort fra Kulturnett.no 

Kommuner i Vestland
Kommuner i det tidligere Hordaland fylke
Ullensvang

Ullensvang er en kommune i Vestland fylke, i Norge. Kommunen
Den grænser i nord til Granvin og Ulvik, i øst til Eidfjord og Vinje, i syd til Odda, og i vest til Kvinnherad og Jondal. Over Hardangerfjorden i nordvest ligger Kvam.

1. januar 2020 blev Ullensvang lagt sammen med Odda og Jondal til én kommune. Kommunenavnet bliver Ullensvang, og kommunens administration bliver placeret i Odda.

Det nordlige hjørne af Folgefonna ligger i kommunen. Vestsiden af Hardangervidda nationalpark udgør størstedelen af kommunen og over 80% af arealet i Ullensvang ligger 900 meter eller mere over havet.

Ullensvang er kendt for sine frugtplantager, og den storslåede blomstring om foråret. Mange jordbrugere kombinerer frugtavl med fårehold.

Frilandsmuseet Agatunet ligger i Ullensvang

Eksterne kilder/henvisninger 

 Ullensvang på snl.no

 
Kommuner i Vestland
Kommuner i det tidligere Hordaland fylke
Steen Grøntved

Steen Grøntved (født 14. september 1974) er en dansk studieguitarist og producer og komponist

Grøntved har medvirket på flere danske udgivelser, her i blandt: Aqua: "Cartoon heroes" (single – Tnt's remix), Cantoma: "Pandajero" (single), Outlandish: "Outland's Official", Infernal: "Sunrise" (single). I September 2006 skrev han kontrakt med det finske pladeselskab Lion Music, som resulterede i solo-udgivelsen "Night Vision Goggles", udkommet d.20 April 2007.

Night Vision Goggles 

Night Vision Goggles er titlen på Steens første og foreløbigt eneste solo-album, udgivet på det finske pladeselskab Lion Music d. 20 April 2007. Stilen er instrumental jazz/rock / guitar-fusion og indeholder 12 ret forskellige numre, som er indspillet og mixet på en analog multispors-båndoptager. En del af temaerne/soloerne på numrene er indspillet med en guitar synthesizer (guitar baseret). Ved at transponere de enkelte strenge gennem synthesizeren, er denne desuden blevet stemt meget anderledes end en normal guitar.
Hvor en normal guitar stemmes (fra den dybe streng) E, A, D, G, H, E (eller med intervallerne: kvart, kvart, kvart, stor terts, kvart), er denne stemt E, H, F#, C#, G#, D# (eller med intervallerne: kvint, kvint, kvint, kvint, kvint). Denne stemning er bl.a. også kendt fra Violiner og Celloer. På grund af guitarens længde og dermed også strengenes (og desuden strengenes materiale (stål)) kan denne måde at stemme en guitar på ikke lade sig gøre "i virkeligheden". Da strengene (fra den dybe E til den høje E) bliver transponeret mere og mere op, ville det gå hårdest ud over den tyndeste/nederste streng, som skulle kunne stemmes en stor septim op. Dette er ikke muligt i det materiale uden at strengen knækker.

Eksterne henvisninger 
 steengroentved.dk
  
 LionMusic.com
 
 Angry ass Officiel 

Guitarister fra Danmark
Komponister fra Danmark
Vejen til Trældom

Vejen til Trældom (engelsk: The Road to Serfdom) er en bog skrevet af den politiske økonom F.A. Hayek og oprindeligt udgivet af Routledge Press i 1944 i Storbritannien og herefter af University of Chicago i september 1944. I april 1945 udgav Det Bedste en lettere forkortet version af bogen, der efterhånden nåede ud til 600.000 læsere. Omkring 1950 blev en billedbogsversion publiceret i Look Magazine der senere blev lavet til en pamflet og distribueret af General Motors. Bogen er oversat til omkring 20 sprog og er dedikeret til "socialisterne af alle partier". Introduktionen til 50-årsjubilæumsudgaven er skrevet af Milton Friedman. Vejen til Trældom er blandt de mest kendte og citerede fremstillinger af den klassisk liberalistiske analyse af socialismen.

Indhold 
 The Abandoned Road
 The Great Utopia
 Individualism and Collectivism
 The "Inevitability" of Planning
 Planning and Democracy
 Planning and the Rule of Law
 Economic Control and Totalitarianism
 Who, Whom?
 Security and Freedom
 Why the Worst Get on Top
 The End of Truth
 The Socialist Roots of Nazism
 The Totalitarians in Our Midst
 Material Conditions and Ideal Ends
 The Prospects of International Order
 Conclusion

Politisk litteratur
Politisk økonomi
Filosofiske skrifter
Litteratur i 1944
Jyllands-Postens Lokalaviser

Jyllands-Postens Lokalaviser A/S er et dansk avisforlag med hjemsted i Aarhus, der udgiver 11 lokalaviser i Østjylland. Selskabet er et datterselskab af JP/Politikens Hus. Selskabet blev etableret ved årsskiftet 2019/20 og er en videreføring af Politikens Lokalaviser A/S, som blev etableret i 1976. Navnskiftet skete i forbindelse med frasalg af en række sjællandske og sydsvenske lokalaviser i 2019.

Administrerende direktør er Rasmus Blegvad og Morten Nystrup er ansvarhavende redaktør. Udgør den samlede daglige bladledelse.

Liste over udgivelser 

 Adresseavisen Syddjurs
 Ebeltoft Folketidende
 Lokalavisen Favrskov
 Lokalavisen Norddjurs
 Lokalavisen Norddjurs
 Uge-Bladet Skanderborg
 Din Avis Aarhus Midt
 Din Avis Aarhus Nord
 Din Avis Aarhus Syd
 Din Avis Aarhus Vest
 Århus Onsdag
 Erhvervsavisen Østjylland

Tidligere udgivelser

Danmark 
Den 1. januar 2020 overtog Sjællandske Medier følgende 13 lokalaviser:

 Albertslund Posten
 Allerød Nyt
 Lokalavisen Egedal
 Uge-nyt Fredensborg
 Lokalavisen Frederikssund
 Furesø Avis
 Villabyerne
 Ugeposten
 Halsnæs Avis
 Hillerød Posten
 Ugebladet
 Det grønne område
 Rudersdal Avis

Sverige 
Fra 2001 til 2019 drev Politikens Lokalaviser gennem et svensk datterselskab 28 lokalaviser i det sydlige Sverige. I oktober 2019 blev den svenske virksomhed solgt til HD-Sydsvenskan, der er ejet af Bonnier News. Efter salget blev JP/Politikens Hus medejer af HD-Sydsvenskan med en ejerandel på 7,3 pct.

Følgende titler blev overdraget ved handlen i 2019:

 Laholms Tidning
 Bjäre Nu
 Lokaltidningen Helsingborg
 Lokaltidningen Höganäs
 Lokaltidningen Hässleholm
 Lokaltidningen Kristianstad
 Lokaltidningen Kävlinge Nya
 Lokaltidningen Landskrona
 Lokaltidningen Limhamn/Bunkeflo
 Lokaltidningen Lomma & Burlöv

 Lokaltidningen Lund Östra
 Lokaltidningen Malmö Centrum
 Lokaltidningen Malmö Västra Innerstaden, Västra Hamnen
 Lokaltidningen Malmö Hyllie, Fosie
 Lokaltidningen Malmö Kirseberg, Husie, Oxie
 Lokaltidningen Mellanskåne
 Lokaltidningen Sjöbo, Tomelilla och Simrishamn
 Lokaltidningen Skurup
 Lokaltidningen Staffanstorp
 Lokaltidningen Svalöv

 Lokaltidningen Svedala
 Lokaltidningen Söderåsen
 Lokaltidningen Trelleborg
 Lokaltidningen Vellinge-Näset
 Lokaltidningen Ystad
 Lokaltidningen Ängelholm
 Lokaltidningen Växjö & Alvesta
 Östgötatidningen

Kilder 
 JP/Politikens Hus' side om Politikens Lokalaviser
 MediaWatch : Fakta om Politikens Lokalaviser

Referencer 

Aviser fra Danmark
Aviser fra Sverige
JP/Politikens Hus
Daimon

En daimon (gr. δαίμων daímōn, lat. daemon) er et guddomslignende væsen, som regel et godt væsen. Daimon er fejlagtigt blevet oversat til "dæmon" i Platon's skrifter og Sokrates' forsvarstale. Det er vigtigt at lægge mærke til, at en dæmon i dette værk ikke er en dæmon i den kristne forstand (hvor ordet betyder "ond ånd"), men en daimon.

Begrebet daimon bruges særskilt i Platons skrifter som en forklaring på Sokrates' handle- og tænkemåde jf. indledningen til Platons Symposion, hvor Sokrates er indbudt til gilde og pludselig standser for at tænke. Der vil ske store ting. Det varskos vi straks om. Sokrates standser på vejen; øjensynlig har hans daimon noget at sige ham. Der sendes bud efter ham. Men Sokrates står ganske stille foran et nabohus." Citat fra Platons Symposion.

Senere i værket ser man begrebet Eros som en daimon, et bindeled mellem de to verdener i Platons dualistiske verdenssyn. Hvis man i fænomenernes verden føler en længsel mod noget skønnere, viisere og bedre, bruger man Eros som bindeled til at komme til ideernes verden. Man bliver hjulpet på vejen af Sokrates og hans maieutiske metode.

Græsk mytologi
Dæmoner
Platonisme
SkrivOpgave.dk

SkrivOpgave.dk er et netbibliotek der blev indviet den 25. februar 2002. SkrivOpgave.dk er bibliotekernes guide til informationssøgning for skolens ældste klasser, og for ungdomsuddannelserne. 

På siden får man vejledning til at vælge sit emne til opgaven, råd til at udforme sin problemformulering, vejledning i at søge efter litteratur og information til opgaven både på nettet og på bibliotekerne, få råd om kildekritik både i forhold til trykte materialer og i forhold til internettet, samt bruge LitteraturlisteAutomaten til at lave den perfekte litteraturliste til dine opgaver. Der er også en beskrivelse af selve skriveprocessen og hvordan man kommer i gang med at få noget ned på papir. Regler og formalia ved opgaveskrivningen er også gennemgået.

På SkrivOpgave.dk finder man film, der viser hvordan man søger i Bibliotek.dk, Google og skoDa. Lige som der er eksempler på litteratursøgninger til forskellige typer af opgaver.   SkrivOpgave.dk samarbejder med biblioteksvagten.dk således at man kan chatte eller maile med en bibliotekar, og få svar på sine spørgsmål.

Siden er udviklet og vedligeholdes af bibliotekarer fra bibliotekerne i København, Roskilde og Herning, og af bibliotekaren ved Uddannelsesbiblioteket ved Grenaa Handelsskole. 

SkrivOpgave.dk modtog i udviklingsfasen støtte fra Biblioteksstyrelsens Udviklingspuljen for folke- og skolebiblioteker. Nu får SkrivOpgave.dk drifttilskud gennem Centralbiblioteksaftalen mellem Biblioteksstyrelsen og Københavns Biblioteker.

LitteraturlisteAutomaten 

LitteraturlisteAutomaten er et onlineværktøj til den perfekte litteraturliste. LitteraturlisteAutomaten er udviklet af netbiblioteket SkrivOpgave.dk og licensieret under Creative Commons-GNU GPL. LitteraturlisteAutomaten er gratis at bruge.

Ekstern henvisning 
 SkrivOpgave.dk

Undervisningsmaterialer
Dissonansteorien

Dissonansteorien er et psykologisk begreb:

Det enkelte individ vil tilstræbe harmoni (konsonans) i holdninger og værdier med den gruppe af mennesker, det befinder sig i. Hvis der er dissonans vil mindretallet ændre holdning, selv til acceptere meninger hvor fakta er klart modstridende.

Psykologi
Clemens

Clemens eller Klemens er et drengenavn, der kommer af latin og betyder noget i retning af rolig, blid, mild, sagtmodig, overbærende eller nådig. I alt er der i starten af 2020 ca. 100 danskere der bærer et af disse navne ifølge Danmarks Statistik.

Kendte personer med navnet

Fornavn 
14 paver:
Pave Clemens 1.
Pave Clemens 2.
Pave Clemens 3.
Pave Clemens 4.
Pave Clemens 5.
Pave Clemens 6.
Pave Clemens 7.
Pave Clemens 8.
Pave Clemens 9.
Pave Clemens 10.
Pave Clemens 11.
Pave Clemens 12.
Pave Clemens 13.
Pave Clemens 14.
To middelalderlige modpaver:
Clemens 3. (modpave)
Clemens 7. (modpave)
Clemens af Alexandria (Titus Flavius Clemens) – kirkefader fra Alexandria
Johan Frederik Clemens – dansk kobberstikker
MC Clemens – dansk rapper, også blot kaldet Clemens
Clemens Brentano – tysk romantiske forfatter
Klemens Kappel – dansk læge og filosof

Navnet Clement/Klement og dets feminine variant Clementine/Klementine er beslægtede med Clemens og kan også hentyde til flere forskellige artikler:
Pierre Clément – algerisk præst; skaber af klementinen, som er opkaldt efter ham
Clément Janequin – fransk komponist
Clement Behrendt Kjersgaard – dansk tv-vært og redaktør
Clement Direkte – et talkshow på DR2 med Clement Behrendt Kjersgaard som vært

Navnet anvendt i fiktion 
Clementine O'And – en figur i Disneys tegneserier

Andre anvendelser 
Clemens (indkøbscenter) – et indkøbscenter i Århus

Desuden er der en by på Bornholm ved navn Klemensker, som er hovedby i Klemensker Sogn.

Noter 

Drengenavne
Latinsk sprog